ทริปนี้ต้องขอขอบคุณวงในและรีวิวเวอร์ทุกคนที่ทำให้เราได้รู้จักร้านนี้

เป็นร้านของทายาทครอบครัวรุ่งเรือง(ร้านเครื่องใช้ไฟฟ้าเก่าแก่ในพัทยา) คุณต่อ ไปจบเลอกอดองเบลอมาจากออสเตรเลีย ดูจากที่ไปยืนดูพี่เค้าทำแล้ว เป็นคนที่ใส่ใจและรักการทำอาหารมากๆ

ร้านนี้เพิ่งเป็นมาได้2ปีที่บริเวณนาเกลือ ล่าสุดเมื่อเดือนก่อนได้เปิดสาขา2เป็นที่เรียบร้อยที่เขาพระตำหนัก

บรรยากาศร้านสบายๆดีครับดูดีมีสไตล์

การบริการและการแนะนำ เยี่ยมเลยทีเดียว

มาเข้าสู้จานแรกกันเลยคือ mango panna cotta อันนี้จัดว่าเด็ดเลยทีเดียว textureคือดีมากครับ มีลักษณะcreamy มีกลิ่มขอบมะม่วงอ่อนๆอยู่ในเนื้อพานาคอตต้า เนื้อไม่แตกง่ายเหมือนวุ้น และไม่เหลวจนเกินไป มีความหนึบจากการใช้ครีมข้นอย่างดีครับ และก็ไม่หวานมาก รสชาติดี

มะม่วง อันนี้ก็เข้าใจว่าควบคุมยาก ที่ได้กินวันนี้ก็ฉ่ำดีแต่ไม่หวานมาก

ส่วนวิปครีมเป็นอะไรที่ไม่ชอบที่สุด(อันนี้แอบส่วนตัว) วิปครีมมีความเป็นนมมาก พอกินเข้ากับพานาคอตต้าก็จืดและเลี่ยนไปหน่อย แถมมะม่วงที่มาวันนี้ไม่หวานมากด้วย ส่วนตัวแล้วชอบที่จะให้มีซอสมะม่วงราดบนวิปครีมหน่อยนึง น่าจะทำให้ดีขึ้น

และที่ชอบอีกอย่างคือโรยด้วยมะพร้าวขูดฝอย มันเข้ากันมากๆเลยครับ

โดยรวมให้ผ่านมากๆเลยครับ A MUST
(ขอรีวิวเยอะหน่อยละกันเมนูนี้)

จานต่อมาเป็นpancake souffle กลิ่นไข่แรงมากกกกก จนไม่เหมาะกับการเป็นขนม น่าจะเป็นของคาวมากกว่า ทั้งกล้วย วิป น้ำผึ้ง ไม่ได้ทำให้กลบกลิ่นไข่ได้เลย แต่textureค่อนข้างทำออกมาได้ดี ความหนักใกล้เคียงแพนเค้ก แต่ความเป็นแป้งน้อยกว่า

จานนี้ได้คะแนนที่ความแปลกแต่ยังไม่ได้ถึงกับเป็นsignature dishของร้านตามที่เค้าบอก พานาคอตต้ายังจะเหมาะกว่า

เครื่องดื่มก็โอเคครับ ginger rabbit เเครอท-ส้ม-->อร่อยใช้ได้ครับ